วัคซีนไฟเซอร์ 150,000 โดส กระจายฉีดให้กับชาวต่างชาติในประเทศไทย
กระทรวงการต่างประเทศ ชี้แจงถึงการจัดฉีดวัคซีนให้กับกลุ่มชาวต่างชาติในประเทศไทย ตามนโยบายรัฐบาล ว่า ตามที่ ศบค. เห็นชอบให้จัดสรรวัคซีนไฟเซอร์ที่ได้รับบริจาคจากรัฐบาลสหรัฐฯ จำนวน 150,000 โดส ไปกระจายฉีดให้กับชาวต่างชาติที่พำนักในประเทศไทย นั้นตั้งแต่วันนี้ (1 ส.ค. 64) กระทรวงการต่างประเทศ เปิดลงทะเบียนชาวต่างชาติ ที่มีถิ่นพำนักในประเทศไทย เพื่อรับวัคซีนเข็มแรก ทางเว็บไซด์ของกรมการกงสุล   expatvac.consular.go.th โดยเปิดรับลงทะเบียนชาวต่างชาติในประเทศไทย ทุกกลุ่มอายุและทุกจังหวัด กระทรวงการต่างประเทศและกระทรวงสาธารณสุข จะร่วมกันจัดฉีดวัคซีนให้ชาวต่างชาติที่ได้ลงทะเบียน ตามหลักเกณฑ์ความจำเป็นเร่งด่วนเดียวกับของคนไทย เช่น ผู้สูงอายุ ตั้งครรภ์หรือผู้มีโรคร้ายแรง โดยผู้ที่ลงทะเบียนไว้ จะได้รับแจ้งให้ไปรับวัคซีนตามความจำเป็นเร่งด่วนและในจังหวัดที่พำนักอาศัย ต่อไป  ส่วนนักเรียน นักศึกษา นักกีฬา ที่มีกำหนดเดินทางไปศึกษา หรือแข่งขันกีฬาในต่างประเทศ กระทรวงสาธารณสุข จะได้มีการประกาศแนวทางขอรับวัคซีน ให้ทราบในโอกาสแรกต่อไปกระทรวงการต่างประเทศ ขอขอบคุณรัฐบาลสหรัฐ ที่ได้เอื้อเฟื้อวัคซีนป้องกันโรคโควิด-19 มาอีกครั้งหนึ่ง